MVP พุ่งชนซิลลิ่ง! เมินตลท.จับติด Cash Balance ถึง 17 มิ.ย.นี้
MVP พุ่งชนซิลลิ่ง! โดย ณ เวลา 16.12 น. อยู่ที่ระดับ 4.22บาท บวก 0.96 บาท หรือ 29.45% ด้วยมูลค่าซื้อขาย 143.20 ล้านบาท เมินตลท.จับติด Cash Balance ถึง 17 มิ.ย.นี้
11 มิ.ย. 2564

ผู้สื่อข่าวรายงานว่า วันนี้(11มิ.ย.64) บริษัท เอ็ม วิชั่น จำกัด (มหาชน) หรือ MVP  ณ เวลา 16.12 น. อยู่ที่ระดับ 4.22บาท บวก 0.96 บาท หรือ 29.45% ด้วยมูลค่าซื้อขาย 143.20 ล้านบาท ราคาหุ้นพุ่งชนซิลลิ่งของวันที่ระดับ 4.22 บาท และทำจุดสูงสูดตั้งแต่เข้าตลาดฯเมื่อวันที่ 7 ส.ค.2561

ด้านตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ได้แก่ บริษัท โคแมนชี่ อินเตอร์เนชั่นแนล จำกัด (มหาชน) หรือ COMAN อีกทั้งบริษัท เอ็ม วิชั่น จำกัด (มหาชน) หรือ MVP มีผล 28 พ.ค. 2564 สิ้นสุด 17 มิ.ย. 2564
โดยก่อนหน้านายโอภาส เฉิดพันธุ์ ประธานกรรมการบริหาร MVP เปิดเผยว่า บริษัทสามารถดำเนินการออกเหรียญ MVP Coin เป็น Utility token (เปลี่ยนจากคูปองมาใช้ blockchain) เพื่อใช้บริการของบริษัทใน 8 ประเภท ได้แก่ MV Caravan, EV Bike, SUP, MTB, Movie, Pre Wedding, Concert, Food&amp;Berverage
ทั้งนี้ MVP ออกเหรียญ (MVP Coin) มาทั้งสิ้น 1 พันล้านเหรียญ โดยจะเปิดให้ทำการ Air Drop ในวันที่ 27 พ.ค.นี้ และจะเสนอขายเหรียญในวันที่ 7 พ.ค.64 ในราคาเหรียญละ 30 สตางค์ ซึ่งจะนำเข้าทำการซื้อขายผ่านแพลตฟอร์มเทรดเหรียญดิจิทัลของ Bitkub และกระดานเทรดต่างประเทศด้วย
นายโอภาส กล่าวว่า การเสนอขายเหรียญดังกล่าวจะดำเนินการภายใต้ บริษัทย่อย บริษัท มัลติเทคโนโลยี เอ็กเพิร์ต จำกัด ซึ่ง MVP ถือหุ้นในสัดส่วน 51% โดย MVP จะนำสินทรัพย์ 8 ประเภทดังกล่าวมาให้บริการในรูปแบบเหรียญดิจิทัลแก่บริษัทย่อย คิดเป็นมูลค่ารวมประมาณ 330 ล้านบาท ซึ่งบริษัทจะทยอยรับรู้รายได้เข้ามาอย่างต่อเนื่องภายในสิ้นปีนี้
“การขายและให้บริการแบบเดิมทำได้ค่อนข้างยาก แต่พอมาเป็นเหรียญ หรือ Coin มันขายได้ง่ายขึ้น เนื่องจากทุกคนเปิดรับ และยินดีจ่าย” นายโอภาส กล่าว